Motorfietsongeluk by KogelbaaiArgieffoto (Foto: AlexVan, Pixabay) ŉ Pa en sy seun is in ŉ kritieke toestand nadat hul motorfiets Saterdagaand ŉ motor op die R44 in Kogelbaai in die Wes-Kaap getref het. “Die pasiënte het in die middel van die pad gelê toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Die motorfiets het in stukke gelê.” Al twee die mans het ernstige beserings opgedoen. “Hulle is na die Mediclinic Vergelegen geneem vir verdere behandeling,” het hy bygevoeg. Die oorsaak van die ongeluk is nie bekend nie. Plaaslike owerhede stel ondersoek in. Meiring het nie die toestand van die motoris bekend gemaak nie.